### Beslutningstema

I denne sag skal Sundhedsudvalget godkende udkastet til velfærdsboligstrategien.

### Historik

På Sundhedsudvalgets møde d. 12. april 2023 pkt. 2 blev Sundhedsudvalget orienteret om en fokuseret scenariebeskrivelse af velfærdsboligstrategien. Udvalget besluttede, at visionsdokumentet skulle tilpasses ud fra de faldne bemærkninger. På samme møde under pkt. 3 havde Sundhedsudvalget en drøftelse af visionen til [adresse]. Udvalget besluttede, at forvaltningen arbejder videre ud fra drøftelser under punktet.

På Sundhedsudvalgets møde d. 8. maj 2023 godkendte Sundhedsudvalget administrationens forslag til visionspapir og konceptbeskrivelser i relation til velfærdsboligstrategien.

### Sagsfremstilling

Forvaltningen har udarbejdet et udkast til velfærdsboligstrategien. Velfærdsboligstrategien er lavet med udgangspunkt i forskellige analyser, inspirationsture og et visionsseminar.

Visionerne for velfærdsboligstrategien er:

1. Tønder Kommune skal ikke længere have plejehjem i nuværende form
2. Vi skal sætte tidligt ind i forhold til sundhedsudfordringer ved den enkelte
3. Vi skal støtte op om, at måltidet skal skabe værdi for borgerne

Ud fra visionerne er der udviklet 6 koncepter, som vil være principper for fremtidige handlinger:

1. Fællesbo Tønder
2. Transport til tiden
3. Fra visitator til vejleder
4. Hjemme hele livet
5. Naturen som træningsbane
6. Måltider med værdi

Med udgangspunkt i velfærdsboligstrategien bliver der foreslået forskellige handlemuligheder.

Udkastet til velfærdsboligstrategien er vedhæftet i bilag.

### Fagchef for Pleje og Omsorg indstiller,

at Sundhedsudvalget godkender udkastet til velfærdsboligstrategien.

Beslutning fra Sundhedsudvalget, 12. juni 2023, pkt. 7:

Indstillingen anbefalet.

Strategien videresendes til godkendelse i Økonomiudvalget og Kommunalbestyrelsen.

Beslutning fra Ældrerådet, 20. juni 2023, pkt. 5:

Ældrerådet finder at velfærdsboligstrategien viser en god retning. Det er ældrerådets opfattelse, at man er nødt til at tage koncepterne med i arbejdet, særlig transport til tiden i Tønder er vigtig.

Beslutning fra Handicaprådet, 20. juni 2023, pkt. 2:

Handicaprådet har modtaget høringsmaterialet vedrørende velfærdsstrategien. Der er lavet et stort og fint arbejde med den, og intentionerne er gode. Vores bekymringer for visionerne er, at det ikke skal være grundlag for besparelser fremadrettet. I takt med at der bliver flere ældre borgere, er det bekymrende, hvis der bliver sparet på området. Handicaprådet ønsker, at velfærdsboligstrategien også tilgodeser handicappede borgere.

Sara Jørgensen, Yngve Kristiansen, Karlo Toft og Pia Christoffersen deltog ikke behandlingen af punktet.

Beslutning fra Økonomiudvalget, 22. juni 2023, pkt. 10:

Indstillingen anbefales.

Anders Lund og Øjvind Lauritsen deltog ikke i mødet.

### Beslutning

Indstillingen godkendt.